আল্‌ফেয়ের পুত্র যাকোব
আল্‌ফেয়ের পুত্র যাকোব (প্রাচীন গ্রিক: Ἰάκωβος Iakōbos; আরামীয়: ܝܥܩܘܒ ܒܪ ܚܠܦܝ; হিব্রু ভাষায়: יעקב בן חלפי‎ Ya'akov ben Halfay; আরবি: يعقوب بن حلفى, প্রতিবর্ণীকৃত: Ya'qub bin Halfa; কিবতীয়: ⲓⲁⲕⲱⲃⲟⲥ ⲛⲧⲉ ⲁⲗⲫⲉⲟⲥ) ছিলেন নূতন নিয়ম অনুযায়ী যীশুর দ্বাদশ প্রেরিতের একজন। তাঁকে প্রায়শই ছোট যাকোব (Ἰάκωβος ὁ μίκρος, মার্ক ১৫:৪০) হিসেবে চিহ্নিত করা হয় এবং মণ্ডলী ঐতিহ্যে সচরাচর এই নামেই অবিহিত করা হয়। বিভিন্ন অনুবাদে তাঁকে গৌণ, কনিষ্ঠ, অর্বাচীন বা অনুজ হিসেবেও আখ্যায়িত করা হয়। তিনি সিবদিয়ের পুত্র যাকোব থেকে ভিন্ন এবং কিছু ব্যাখ্যানুসারে যীশুর ভ্রাতা যাকোব (ন্যায়পরায়ণ যাকোব) অপেক্ষাও স্বতন্ত্র। তিনি নূতন নিয়মে মাত্র চারবার আবির্ভূত হন, প্রতিবারই বারো প্রেরিতের একটি তালিকায়।